
E L Ő T E R J E S Z T É S

Pályázat benyújtása önkormányzati közutak építésének támogatására a Dél-Alföldi Operatív Program pályázati felhívására
Tisztelt Képviselő-testület!

Az út-hálózat fejlesztését a Képviselő-testület 54/2007.(V.29.) számú határozatában kiemelt prioritásként határozta meg. Ebben az évben ismét van lehetőség pályázatot benyújtani a Dél-Alföldi Operatív Program DAOP-2009-3.1.1/B számú pályázati felhívására.  
A pályázat támogatottsága 85 %, a minimális támogatási összeg 50 millió Ft, tehát az önkormányzatnak mindössze 15 % önerő biztosításáról kell gondoskodnia, ami kb. 8-10 millió Ft-t jelent. A pályázat beadási határideje 2009. november 15.. Véleményem szerint jelenleg a pályázat beadására vonatkozó elvi döntést kell meghozni, ennek keretében meghatározva a megpályázni kívánt útszakaszokat. 

A pályázat csak a települési gyűjtőutak fejlesztését támogatja. A feltételek pontosítása jelenleg zajlik. Előzetesen az tűnik célszerűnek, ha a jelenleg kiépítetlen Móricz Zs. krt. kiépítését, a Mikes és Deák F. utca között kiépített szakasz felújítását, illetve a Május 1. u. teljes szakaszának felújítását pályázzuk meg. Előzetes költségkalkuláció alapján e szakaszokkal lehet optimalizálni a támogatás és önerő arányát. A Móricz Zs. krt. kiépítésével megvalósulhatna az eddig akadályt jelentő ingatlan kisajátítása, ami a pályázatban elszámolható költség. 
A konkrét költségszámok ismeretében a pályázat beadása előtt természetesen ismét vissza kell térni a kérdésre, és dönteni a pályázat beadásáról.
Kérem a Tisztelt Képviselő-testületet, hogy előterjesztésemet megvitatni, majd elfogadni szíveskedjen.

Lakitelek, 2009. július 15.
Varga Sándor
Polgármester
HATÁROZAT-TERVEZET
……………/2009. ( ) számú önkormányzati határozat

Pályázat benyújtása útépítés támogatására a Dél-Alföldi Operatív Program pályázati felhívására

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza:
1. Lakitelek Nagyközség Önkormányzata Képviselő-testülete úgy határozott, hogy Dél-Alföldi Operatív Program „Önkormányzati tulajdonú belterületi közutak fejlesztése” című pályázati felhívására pályázatot nyújt be.

2. A pályázat célja Lakitelek Nagyközség közigazgatási területén a Móricz Zs. krt. teljes kiépítése, felújítása, valamint a Május 1. u. felújítása.

3. A Képviselő-testület felhatalmazza Varga Sándor polgármestert, hogy a pályázat elkészítése érdekében tegye meg a szükséges lépéseket.
4. A Képviselő-testület felkéri a polgármestert, hogy a költségvetési rendelet módosítására tegyen javaslatot.
Felelős: Varga Sándor polgármester

Határidő: 2009. november 15.
_1036326459

